Bremañ e faote dezhañ eurediñ.  Met ar peoch ne oa ket da badet. Meurded Arzhur a veze gwariziet pell a oa gant Melagant, galloudusañ marcheg ar roue. Kavet en doa abeg da sevel bech etreze, ha kuitaet Kamaalot, kasoni leun e galon. Ha disparti a oa savet adarre, etre tud ar Priñs Melagant a ouie tennañ o mad deus ar brezel, hag ar varchegien chomet feal da Arzhur.  Bez e oa ivez deus Lañselod, ur foeter-bro ne rae ket van ebet deus  ar peoch, deus ar justis na deus ar varchegiezh. Ur mare kriz e oa. Pep tra a oa mat evit gellet bevañ. Hag a-viskoazh oa bet donezonet Lañselod gant e gleze...